Η **Hydro-Québec** (*προφέρεται γαλλικά: υντρό κεμπέκ, αγγλικά: χάιντρο κεμπέκ*) είναι κρατική εταιρία της επαρχίας του Κεμπέκ στον Καναδά που δημιουργήθηκε το 1944. Μοναδικός μέτοχος της είναι η κυβέρνηση του Κεμπέκ. Η εταιρία, η έδρα της οποίας είναι στο Μόντρεαλ, είναι υπεύθυνη για την παραγωγή, την μεταφορά και την διάθεση του ηλεκτρικού ρεύματος στο Κεμπέκ.

Με συνολικά 61 υδροηλεκτρικές μονάδες και 1 πυρηνικό εργοστάσιο παραγωγής ηλεκτρικής ενέργειας, η εταιρία Hydro-Québec αποτελεί τον κύριο παραγωγός ηλεκτρικής ενέργειας στον Καναδά και ταυτόχρονα ο μεγαλύτερος παραγωγός υδροηλεκτρικής ενέργειας στον κόσμο. Η εγκατεστημένη δυναμικότητα των εγκαταστάσεων της ανήλθε το 2010 σε 36 971 μεγαβάτ (MW) και εξυπηρετεί συνολικά 4,06 εκατομμύρια καταναλωτές.

Η κατασκευή σημαντικών υδροηλεκτρικών φραγμάτων μέσα σε διάστημα μισού αιώνα δημιούργησαν τις συνθήκες ώστε να απεξαρτητοποιηθεί η επαρχία του Κεμπέκ από την ενεργοβόρα εκμετάλλευση των κοιτασμάτων μη συμβατικού πετρελαίου (βιτουμίου) στην Αλμπέρτα του Καναδά. Το 2009, η χρήση της ηλεκτρικής ενέργειας ήταν η κύρια πηγή παροχής ενέργειας και αποτελούσε το 40,2% του ενεργειακού ισοζυγίου της επαρχίας. Ωστόσο, η κατασκευή των υδροηλεκτρικών μονάδων στις βορειότερες περιοχές της επαρχίας έχουν αντίκτυπο στο φυσικό περιβάλλον αλλά και προκαλούν επιπτώσεις στους ιθαγενείς πληθυσμούς που ζουν στο Βόρειο Κεμπέκ και οι οποίοι αντιτίθεται σθεναρά την υδροηλεκτρική ανάπτυξη της επαρχίας.

Από την ίδρυση της εταιρίας, η Hydro-Québec παίζει έναν ρόλο καθοριστικό για την οικονομική ανάπτυξη του Κεμπέκ που αφορά το μέγεθος και η συχνότητα των επενδύσεων, την ανάπτυξη της εμπειρογνωμοσύνης, ιδιαίτερα στην σύνταξη των μελετών και στην διαχείριση των μεγάλων έργων υποδομής και της μεταφοράς του ηλεκτρικού ρεύματος, όπως επίσης στην ικανότητά της να παράγει μεγάλες ποσότητες φθηνής ηλεκτρικής ενέργειας.

Η αύξηση του κόστους της ενέργειας κατά την διάρκεια της δεκαετίας του 2000, η πτώση των επιτοκίων δανεισμού, και μια αναδυόμενη διεθνή συναίνεση σχετικά με το θέμα της κλιματικής αλλαγής είχαν θετικό αντίκτυπο στα οικονομικά αποτελέσματα της Hydro-Quebec. Μεταξύ των ετών 2005 και 2009, η εταιρεία κατέβαλε μέρισμα ύψους 10 δισ. καναδικών δολαρίων στην κυβέρνηση του Κεμπέκ, διασφαλίζοντας παράλληλα στους Κεμπεκιώτες ότι οι τιμές της ηλεκτρικής ενέργειας θα παραμείνουν σταθερές, ενιαίες και από τις χαμηλότερες στην Βόρεια Αμερική.

Παραπομπές
----------

1. ↑  Hydro-Québec, Ετήσια αναφορά 2011, Μόντρεαλ, Hydro-Québec, 2012, σ. 3
2. ↑  Ed Crooks, *Using Russian hydro to power China Αρχειοθετήθηκε 2012-07-26 στο Wayback Machine.*, Εφημ. Financial Times, 06/11/2009
3. ↑  Robin Paxton, *Russia appoints Sechin ally to manage hydro giant*, ενημ. πρακτορείο Reuters, 23/11/2009, Επισκ. 12/09/2010
4. ↑  Richard Foot, *N.S. N.L. wary as Quebec exerts new power in region[*νεκρός σύνδεσμος*]*, ενημ. πρακτορείο Canwest News Service, 29/10/2009
5. ↑  Hydro-Québec, Ετήσια αναφορά 2011, Μόντρεαλ, Hydro-Québec, 2012, σ. 5
6. ↑  Κυβέρνηση του Κεμπέκ, *Consommation d'énergie par forme Αρχειοθετήθηκε 2011-07-06 στο Wayback Machine.*, Αρχείο, εκδ. Ministère des Ressources naturelles et de la Faune, Επισκ. 09/03/2012.
7. ↑  Martha Whitney Langford et Chris Debresson, The Role of Hydro Quebec in the Rise of Consulting Engineering in Montreal 1944-1992: An essay in oral history and company genealogy, Scientia Canadensis : revue canadienne d'histoire des sciences, des techniques et de la médecine, τομ. 16, αρ. 1 (42), 1992, σσ. 76-77
8. ↑  Εφημ. La Presse canadienne, Hydro-Québec : bond des profits, LesAffaires.com, 26/08/2011, Επισκ. 26/08/2011
9. ↑  GIEC, Bilan 2007 des changements climatiques. Contribution des Groupes de travail I, II et III au quatrième Rapport d’évaluation du Groupe d’experts intergouvernemental sur l’évolution du climat Αρχειοθετήθηκε 2011-01-16 στο Wayback Machine. Γενεύη 2007, ISBN 92-9169-222-0, σ. 103
10. ↑  Hydro-Québec, Comparaison des prix de l'électricité dans les grandes villes nord-américaines : Tarifs en vigueur le 1er avril 2010 Αρχειοθετήθηκε 2013-03-27 στο Wayback Machine. Μόντρεαλ 2010

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Hydro-Québec** |

* Επίσημη ιστοσελίδα, HydroQuebec.com

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134312812
* LCCN: n82081769
* ISNI: 0000 0004 0498 9725
* GND: 4798138-6
* SUDOC: 034953582
* BNF: cb125650640 (data)

 |

 |